Гавез

мини|Гавез
Гавез () — повеќегодишно тревесто растение од фамилијата Boraginaceae. Познат е во народната медицина по своите лековити својства.

 Изглед на растението 
Стеблото е тревно, исправено и достигнува должина од 30 до 60 см. Се разгранува во горниот дел, насекаде е многу влакнесто и цврсто, а внатре шупливо.Петковић, Б. Марин, П. & Божа, П. 1995. Практикум из систематике виших биљака. Наука. Београд.

Листовите се исто така влакнести.

Цветовите се групирани во соцветни кадрици. Чашката е двојно пократка од круната, која се состои од валкано-розови или жолтеникаво-бели листови кои пораснале заедно, па имаат изглед во форма на ѕвонче. Внатре во круната има кратки папиларни лушпи. Растението цвета од мај до јули.

Се размножува со црни и жолтеникави семиња. Тоа е лековито и благо отровно растение.Grdiša, Martina. "Medicinal and Aromatic Plants of our region: Comfrey (Symphytum officinale L.)." Lovački vjesnik 120.6 (2011): 83-83.

 Живеалиште и распространетост 
Често е на низински терен и бара влажни живеалишта како што се ливадите.

Се наоѓа и на влажни места покрај потоци, канали, реки, железнички пруги, патишта и др.

Распространета е во поголемиот дел од Европа, сè до западен Сибир и Мала Азија. Припаѓа на понтичко-средоземниот цветен елемент.Којић, М & Јањић, В. 1991. Отровне биљке. Научна књига. Београд.

Во Македонија гавезот е распространет во Градскиот парк, покрај реката Вардар во Скопје, Таорска Клисура, Македонски Брод. Се посочува дека  е најден и во  село Банско, Струмичко, Крива Паланка и покрај реката Вардар на потег од Велес до Гевгелија како и во Дојран.Владо Матевски: Флора на Република Македонија, том II, св. 1, стр. 122, издавач: МАНУ, Скопје, 2010

 Важност 
Од античко време, гавезот се користел како лековито растение за лекување на артериосклероза, но и за заздравување на рани и изгореници, како и за промовирање на заздравувањето на фрактури на коските. Се користат: коренот, младите гранчиња, стеблото и листот.

Во народната медицина коренот и листовите се користат за лекување на воспалени рани, рани кои тешко зараснуваат, скршеници на коски, бронхитис, респираторни проблеми, катара, пневмонија итн. Не е дозволено да се нанесува на отворени рани.Ostojić, Z. (2008). Black comfrey (Symphytum officinale)-useful and negative sides of the weeds. Gospodarski list, 160(5), 49.

 Значајни супстанции 
Листовите содржат значително количество на каротин. Гликоалкалоидот консолидин и циноглицин се присутни во свежите надземни делови. Во коренот, покрај споменатите алкалоиди, има и помали количества на пуринскиот дериват алантоин. 

 Видови 
Прифатени се 27 видови.
Symphytum aintabicum 
Symphytum anatolicum 
Symphytum asperum  – prickly comfrey, rough comfrey
Symphytum × bicknellii 
Symphytum bornmuelleri 
Symphytum brachycalyx  – Palestine comfrey
Symphytum bulbosum – bulbous comfrey
Symphytum carpaticum 
Symphytum caucasicum – Caucasian comfrey
Symphytum circinale 
Symphytum cordatum 
Symphytum creticum 
Symphytum davisii 
Symphytum × ferrariense 
Symphytum grandiflorum  – creeping comfrey
Symphytum gussonei 
Symphytum hajastanum 
Symphytum ibiricum  – Iberian comfrey
Symphytum kurdicum 
Symphytum longisetum 
Symphytum × mosquense 
Symphytum officinale  – comfrey
Symphytum orientale  – white comfrey
Symphytum ottomanum 
Symphytum podcumicum 
Symphytum pseudobulbosum 
Symphytum savvalense 
Symphytum sylvaticum 
Symphytum tauricum  – Crimean comfrey
Symphytum tuberosum  – tuberous comfrey
Symphytum × ullepitschii 
Symphytum × uplandicum  (S. asperum × S. officinale, synonym: S. peregrinum) – Russian comfrey, healing herb, blackwort, bruisewort, wallwort, gum plant
180px|thumb|Flowers of Russian comfrey
Symphytum × wettsteinii 

 Наводи 

 Надворешни врски 
 Агенцијата за рак на Британска Колумбија на comfrey
 https://www.natural-medicinal-herbs.com/herbs/comfrey.html
 Гавез за поубав и свилен изглед, „Royal Balm“, 07.07.2018. )
 Гавез лековити својства

Категорија:Статии со микроформати за вид
Категорија:Лековити растенија
Категорија:Лисичинки
Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Флора на Македонија